ประกาศกรมบังคับคดีเรื่อง มาตรการป้องกันการแพร่ระบาดในภาวะฉุกเฉินของโรคติดเชื้อไวรัสโคโรนา 2019 (COVID-19)ของกรมบังคับคดี-------------------------- สืบเนื่องจากสถานการณ์การระบาดของโรคติดเชื้อไวรัสโคโรนา 2019 (COVID-19) ที่เกิดขึ้น ในต่างประเทศ และในประเทศไทย โดยมีแนวโน้มความรุนแรง และมีการแพร่กระจายของโรคไปยังหลายพื้นที่ เพิ่มมากขึ้น และคณะกรรมการโรคติดต่อแห่งชาติประกาศให้โรคติดเชื้อไวรัสโคโรนา 2019 (COMID-19) เป็นโรคติดต่ออันตรายภายใต้พระราชบัญญัติโรคติดต่อ พ.ศ. 2558 ลําดับที่ 14 และกระทรวงสาธารณสุข ได้แจ้งเตือนให้หลีกเลี่ยงการเดินทางไปยังพื้นที่ที่มีการระบาดต่อเนื่องตามที่ระบุไว้โดยกรมควบคุมโรค กระทรวงสาธารณสุข และองค์การอนามัยโลก เพื่อเป็นการเตรียมความพร้อมในการรองรับสถานการณ์ดังกล่าว กรมบังคับคดี จึงกําหนด มาตรการ และแนวทางการป้องกันการแพร่ระบาดในภาวะฉุกเฉินของโรคติดเชื้อไวรัสโคโรนา 2019 (COMID-19) ของกรมบังคับคดี ดังนี้อื่นๆ - มาตรการที่ 1 การป้องกัน ดําเนินการดังนี้ 1.1 สร้างความตระหนักรู้ และสื่อสารข้อมูล เพื่อให้รับรู้ข้อมูลที่เกี่ยวข้องกับโรค การแพร่ระบาด และการป้องกันตนเองจากโรคติดเชื้อไวรัสโคโรนา 2019 (COVID-19) 1.2 เพิ่มความถี่ในการดูแลทําความสะอาดพื้นที่ และบริเวณห้องที่บุคลากรใช้งาน รวมทั้ง ทางเดิน ห้องประชุม ห้องทํางาน ห้องน้ํา ลิฟต์ และตรวจเช็ดทําความสะอาดจุดสัมผัส เช่น ราวบันได ที่จับบริเวณประตู ปุ่มกดลิฟต์ ด้วยน้ํายาฆ่าเชื้อ ดูแลเครื่องปรับอากาศเป็นกรณีพิเศษ ทําความสะอาดใหญ่ (Big Cleaning) ทุกสัปดาห์ และฉีดพ่นยาฆ่าเชื้อโรคอย่างน้อยเดือนละ 1 ครั้ง เป็นต้น 1.3 จัดพื้นที่ที่มีการรวมตัวของคนจํานวนมากแต่มีความจําเป็นในการปฏิบัติงาน เช่น ห้องขายทอดตลาด ตามมาตรการเร่งด่วนของกระทรวงสาธารณสุข และงดให้บริการสําหรับพื้นที่ที่ไม่มีความจําเป็นการปฏิบัติงาน 1.4 จัดให้มีจุดคัดกรองโดยการตรวจวัดอุณหภูมิร่างกาย ณ บริเวณทางเข้าพื้นที่หน่วยงาน และ จุดบริการแอลกอฮอล์เจลล้างมือประจําพื้นที่ที่เป็นจุดให้บริการประชาชน เช่น เคาน์เตอร์ประชาสัมพันธ์ หน้าห้องประชุมโรงอาหาร หน้าลิฟต์ เป็นต้น กรณีพบบุคคลที่มีอุณหภูมิร่างกายเกินกว่า 37.5 องศาเซลเซียส ไม่อนุญาตให้เข้าพื้นที่หน่วยงาน โดยให้แจ้งวัตถุประสงค์ และหน่วยงานที่จะติดต่อราชการเพื่อจักได้จัดช่องทางในการให้บริการตาม ความเหมาะสม หากมีอาการทางเดินหายใจ เช่น ไอ มีน้ํามูก เจ็บคอ หอบ เหนื่อย ร่วมด้วย แนะนําให้ ไปพบแพทย์ โดยให้แจ้งเจ้าพนักงานควบคุมโรคติดต่อและสอบถามวิธีปฏิบัติต่อไป และให้รายงานประธาน คณะทํางานบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) 1.5 ให้บุคลากรรับผิดชอบ ดูแลสุขภาพและป้องกันตนเองตามที่กรมควบคุมโรค กระทรวง สาธารณสุขแนะนํา เช่น สวมหน้ากากอนามัย การเว้นระยะห่างระหว่างบุคคลไม่น้อยกว่า 1 เมตร ล้างมือ ทําความสะอาดทุกครั้งเมื่อสัมผัสพื้นที่ที่มีความเสี่ยง เป็นต้น 1.6 ไม่อนุมัติหรืออนุญาตให้บุคลากรเดินทางไปยังประเทศหรือจังหวัดที่มีความเสี่ยงต่อการ ติดเชื้อและการแพร่ระบาดของโรค ตามที่กระทรวงสาธารณสุขประกาศ แต่หากมีความจําเป็นอย่างยิ่ง หลีกเลี่ยงไม่ได้ให้เสนอผู้มีอํานาจอนุมัติ พิจารณาเป็นรายกรณี และเมื่อเดินทางกลับมาถึงประเทศไทย ให้ดําเนินการตามข้อ 2.1 1.7 ให้งดหรือเลื่อนการประชุม การสัมมนา ที่ไม่มีความจําเป็นเร่งด่วนออกไปก่อน และใช้วิธี ประสานงานการทํางานในรูปแบบอื่นทดแทน หากมีความจําเป็นในการจัดประชุม สัมมนา ให้เตรียม การป้องกันตามความเหมาะสม ดังนี้ จัดให้มีระบบคัดกรองผู้เข้าประชุมสัมมนา เตรียมอุปกรณ์การป้องกัน เช่น เจลล้างมือ หน้ากากอนามัย ทําความสะอาดอุปกรณ์ที่คนมักสัมผัสอย่างสม่ําเสมอ ลดความแออัดของผู้เข้าร่วม ประชุม และติดตั้งสื่อประชาสัมพันธ์การป้องกันการแพร่กระจายให้ผู้เข้าประชุมทราบอื่นๆ - มาตรการที่ 2 กรณีมีผู้อยู่ในเกณฑ์เฝ้าระวัง หากมีผู้อยู่ในเกณฑ์เฝ้าระวังในพื้นที่ของหน่วยงาน ให้ดําเนินการ ดังนี้ 2.1 ให้บุคคลดังต่อไปนี้เฝ้าระวังและสังเกตอาการตนเองและปฏิบัติงานที่บ้าน เป็นเวลา 14 วัน โดยปฏิบัติตัวตามหลักเกณฑ์คําแนะนําของกระทรวงสาธารณสุขอย่างเคร่งครัด พร้อมทั้งรายงาน ผู้บังคับบัญชาอย่างสม่ําเสมอ และหากพบว่ามีไข้ ร่วมกับอาการทางเดินหายใจ เช่น ไอ มีน้ํามูก เจ็บคอ หอบ เหนื่อย ร่วมด้วย ให้ไปพบแพทย์พร้อมทั้งรายงานผู้บังคับบัญชาทันที 2.1.1 บุคลากรที่เดินทางไปยังหรือเดินทางผ่าน (transit) พื้นที่ที่มีความเสี่ยงหรือพื้นที่ที่มี การระบาด ตามที่ระบุไว้โดยกรมควบคุมโรค กระทรวงสาธารณสุขและองค์การอนามัยโลก 2.1.2 บุคลากรที่พักอาศัยร่วมกับบุคคลที่ติดเชื้อ 2.2 ให้ผู้ที่อยู่ใกล้ชิดผู้อยู่ในเกณฑ์เฝ้าระวัง ตามข้อ 2.1.1 และข้อ 2.1.2 เฝ้าระวัง หมั่นสังเกตอาการของตนเอง และหลีกเลี่ยงในการติดต่อใกล้ชิดกับบุคคลอื่น 2.3 ทําความสะอาดพื้นที่ และบริเวณห้องที่บุคคล ตามข้อ 2.1.1 และข้อ 2.1.2 ใช้งาน ด้วยน้ํายาฆ่าเชื้อ โดยเร็ว 2.4 กรณีตามข้อ 2.1 ให้หัวหน้าหน่วยงานรายงานประธานคณะทํางานบริหารสถานการณ์ การแพร่ระบาดของโรคติดเชื้อไวรัสโคโรนา 2019 (COVID-19) เพื่อทราบโดยเร็ว และให้ประธานคณะทํางาน บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) รายงานอธิบดีกรมบังคับคดี เพื่อทราบโดยเร็วอื่นๆ - มาตรการที่ 3 กรณีมีผู้ติดเชื้อไวรัสโคโรนา 2019 (COVID-19) หากมีผู้ติดเชื้อในพื้นที่ของหน่วยงาน ให้ดําเนินการ ดังนี้ 3.1 ให้หัวหน้าหน่วยงานรายงานประธานคณะทํางานบริหารสถานการณ์การแพร่ระบาด ของโรคติดเชื้อไวรัสโคโรนา 2019 (COVID-19) เพื่อทราบโดยทันที 3.2 ประธานคณะทํางานบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) รายงานอธิบดีกรมบังคับคดีทราบทันที 3.3 แจ้งเจ้าพนักงานควบคุมโรคติดต่อ เบอร์โทร 1422 (กรมควบคุมโรคติดต่อ) หรือ 1669 (สถาบันการแพทย์ฉุกเฉินแห่งชาติ) 3.4 หากคณะทํางานบริหารสถานการณ์การแพร่ระบาดของโรคติดเชื้อไวรัสโคโรนา 2019 (COMID-19) เห็นว่าเข้าเงื่อนไขการปิดสถานที่ทํางานชั่วคราว ให้รายงานอธิบดีเพื่อพิจารณารายงาน ผู้ว่าราชการกรุงเทพมหานคร ปิดสถานที่ทํางานชั่วคราว สํานักงานบังคับคดีจังหวัดหากผู้อํานวยการเห็นว่าเข้าเงื่อนไขการปิดสถานที่ทํางานชั่วคราว ให้รายงานผู้ว่าราชการจังหวัด และรายงานกรมบังคับคดีให้ทราบโดยด่วน 3.5 ทําความสะอาดบริเวณสถานที่ ด้วยน้ํายาฆ่าเชื้อ โดยเร็วที่สุด อื่นๆ - มาตรการที่ 4 กรณีสถานการณ์ฉุกเฉิน กรณีมีเหตุฉุกเฉิน เช่น พบผู้มีใช้สูงและหมดสติ เป็นต้น หรือมีกรณีสุ่มเสี่ยงอื่น ๆ ให้ดําเนินการ ดังนี้ 4.1 ผู้พบเห็นแจ้งเลขานุการกรม หรือหัวหน้าหน่วยงานเพื่อรายงานประธานคณะทํางาน บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) 4.2 แจ้งเจ้าพนักงานควบคุมโรคติดต่อ เบอร์โทร 1422 (กรมควบคุมโรคติดต่อ) หรือ 1669 (สถาบันการแพทย์ฉุกเฉินแห่งชาติ) หรือมูลนิธิบรรเทาสาธารณภัย I จึงประกาศมาเพื่อทราบและถือปฏิบัติโดยทั่วกันผู้มีอํานาจลงนาม - ประกาศ ณ วันที่ 27 มีนาคม 2563 (นางอรัญญา ทองน้ําตะโก) อธิบดีกรมบังคับคดี